**Eternul legământ**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt doar un biet rătăcitor,

Mereu pe-a visului cărare,

Mergând pe albul unui nor

Călăre pe un cal de mare.

Din scoică mi-am făcut căruță

S-adun în ea iubiri din stele,

Trimise de a mea mândruță

În anii tinereții mele.

Mă-ncarc pe loc cu fericirea

Dorințelor de altădată

Și smulg iubirii nemurirea:

O perlă albă, minunată,

Și-o pun la loc călduț, in piept,

S-o simt de viață fremătând,

Să știu c-atunci când te aștept

Tu vei veni mereu râzând.

Și dac-o fi să mor odată

O voi purta și în mormânt,

Căci doar iubirea adevărată ,

Doar ea,-i eternul legământ.

Căprar Florin